
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 397 

30 Μαΐου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση και προκήρυξη διενέργειας της έρευνας επί 

των σφαγίων, έτους 1994 . 1 

Αύξηση συντάξεων του Ταμείου Νομικών . 2 

Αντικατάσταση και συμπλήρωση διατάξεων των υπουρ¬ 
γικών αποφάσεων 3422.26/17/90/17.10.1990 και 

3422.26/3/93/18.2.1993 . 3 

Τροποποίηση συστατικής πράξης του Νομικού Προσώ¬ 
που υπό το όνομα «Σχολική Επιτροπή όλων των Σχο¬ 
λείων της κοινότητας Διασέλλου» Ν. Αρτας (Νηπια¬ 
γωγείο, Δημοτικό Σχολείο, Γυμνάσιο, Λύκειο) _ 4 

Σύσταση ίδιου Νομικού Προσώπου στην κοινότητα Δια- 
σέλλου Ν. Άρτας με την επωνυμία «Σχολική Επι¬ 
τροπή του Δημοτικού Σχολείου και Νηπιαγωγείου 

της Κοινότητας Διασέλλου» . 5 

Σύσταση Αναπτυξιακού Συνδέσμου 4ης Γεωγραφικής 

Ενότητας Νομού Βοιωτίας . 6 

Διενέργεια υποχρεωτικού αναδασμού περιοχής Γ ραμ¬ 
μένης και Λυχνού Ν. Φθιώτιδας . 7 

Τροποποίηση σύστασης Σχολικής Επιτροπής Κοινότη¬ 
τας Πετραλώνων Ν. Χαλκιδικής. 8 

Τροποποίηση σύστασης Σχολικής Επιτροπής Κοινότη¬ 
τας Φλογητών Ν. Χαλκιδικής . 9 

Τροποποίηση Κανονισμού Εξετάσεων του Σώματος 

Ορκωτών Ελεγκτών .10 

Συγκρότηση - σύσταση τριμελούς Επιτροπής για επα- 
ναπρόσληψη απολυθέντων σύμφωνα με το Ν. 

2190/94 στο ΚΠΣ Αλιστράτης Σερρών .11 

Συγκρότηση τριμελούς Επιτροπής Ν. 2190/94 στο Ν.Γ. 

Νοσ/μείο Σύρου «Βαρδάκειο και Πρώιο» .12 

Παροχή εγκρίσεως για την αύξηση του μετοχικού κε¬ 
φαλαίου της «ΙΟΝΙΚΗ ΕΠΕΝΔΥΣΕΩΝ» με δικαίωμα 
προτίμησης υπέρ των παλαιών μετόχων και τροπο- 
ποίοηση του άρθρου 5 του καταστατικού της.* .. 13 

Διορθώσεις σφαλμάτων 

Διόρθωση σφάλματος στη 212/2/504/5.4.1994 από¬ 
φαση Υπουργού Υγείας, Πρόνοιας και Κοινωνικών 

Ασφαλίσεων .14 

Διόρθωση σφάλματος στην Φ.12.1 /Β3/1005 απόφαση 
του Υπουργού Εθνικής Παιδείας και θρησκευμά¬ 
των .15 


Διόρθωση σφάλματος στην ΟΙΚ/ΤΒ/Φ Α.Β.Μ.549/ 
182/29.3.94 απόφαση Νομάρχη Τρικάλων .16 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 9355/Β 663 ( 1 ) 

Έγκριση και προκήρυξη διενέργειας της έρευνας επί των 
σφαγίων, έτους 1994. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και 
του Π.Δ. 532/91 «περί οργανισμού της Γ.Γ.ΕΣΥΕ». 

β· Του Νόμου 1558/85 «περί κυβερνήσεως και κυβερ¬ 
νητικών οργάνων» και του Ν. 2081/92. 

γ. Του άρθρου 35 του Ν. 992/79 «περί οργανώσεως των 
Διοικητικών Υπηρεσιών δια την εφαρμογήν της Συνθήκης 
Προσχωρήσεως της Ελλάδος εις τας Ευρωπαϊκός Κοινό¬ 
τητας και ρυθμίσεως συναφών θεσμικών και οργανωτικών 
θεμάτων». 

2. Τις οδηγίες ΕΟΚ υπ' αριθ. 23, 24 και 25 της 1.6.93. 

3. Την απόφαση του Συμβουλίου των Ευρωπαϊκών Κοι¬ 
νοτήτων υπ’ αριθ. 85/360/ΕΟΚ/16.7.85 σχετικά με την 
αναδιάρθρωση του συστήματος των γεωργικών στατιστι¬ 
κών ερευνών στην Ελλάδα, όπως αυτή τροποποιήθηκε με 
τις υπ' αριθ. 90/386/ΕΟΚ/16.7.90 και 92/582/ΕΟΚ/ 
14.12.92. 

4. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του Κρατικού Προϋπολογι¬ 
σμού της Γ.Γ. ΕΣΥΕ (ειδ. φορέα 13-150 στον ΚΑΕ 5323) 
ύψους 7.500.000 δρχ. για το οικονομικό έτος 1993 και 
χρηματοδοτείται από την Ευρωπαϊκή Κοινότητα σε ποσο¬ 
στό 75% της εν λόγω δαπάνης. 

5. Τη σχετική εισήγηση Ζ-581 /4.4.94 της Δ/νσης Πρω¬ 
τογενούς Τομέα της Γ.Γ. ΕΣΥΕ, αποφασίζουμε: 

1. Εγκρίνουμε και προκηρύσσουμε τη διενέργεια από τη 
Δ/νση Πρωτογενούς Τομέα της Γ.Γ. ΕΣΥΕ κατά το 1994 
της έρευνας επί των σφαγίων. 

2. Η εν λόγω έρευνα διενεργείται στα πλαίσια παράλλη¬ 
λων ερευνών των χωρών - μελών της ΕΟΚ και αποσκοπεί 
στην πληρέστερη παρακολούθηση του ζωικού κεφαλαίου 

και των μεταβολών σε ετήσια βάση των παραμέτρων που 
συμμετέχουν στη διαμόρφωση της Εθνικής και Κοινοτικής 
πολιτικής κρέατος. 

3. Τα σχετικά στοιχεία επί των σφαγίων (είδος ζώων, 
αριθμός σφαγέντων ζώων, συνολικό καθαρός βάρος κ.λπ.) 
θα συλλέγονται από τα δημοτικά κοινοτικά και ιδιωτικά 
σφαγεία της χώρας, με τη συνεργασία των ερευνητών, το¬ 
πικών Αρχών, υπευθύνων σφαγείων και των αρμοδίων 
κτηνιάτρων του Υπουργείου Γεωργίας. 

4. Τα ανωτέρω στοιχεία θα αναφέρονται στις σφαγές 
ζώων που πραγματοποιήθηκαν κατά τη διάρκεια κάθε 
μήνα, τα δε αποτελέσματα θα κοινοποιούνται στο Στατι¬ 
στικό Γ ραφείο των Ευρωπαϊκών Κοινοτήτων (ΕυΠΟδΤΑΤ) 
μέσα στο πρώτο δεκαήμερο του δεύτερου μήνα που ακο¬ 
λουθεί το μήνα αναφοράς των στοιχείων. 

5. Τα όργανα που θα χρησιμοποιούνται για τη συμπλή¬ 
ρωση των ερωτηματολογίων θα είναι μόνιμοι και επί συμ- 
βάσει υπάλληλοι της Γ.Γ. ΕΣΥΕ. 

6. Ο καθορισμός της αμοιβής εκείνων που θα απασχο¬ 
ληθούν στην έρευνα θα γίνει με νεώτερη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαΐου 1994 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Γ. ΠΑΠΑΝΤΩΝΙΟΥ Α. ΠΑΠΑΔΟΠΟΥΛΟΣ 

ΓΕΩΡΓΙΑΣ 

Γ. ΜΩΡΑΪΤΗΣ 
-♦- 

Αριθ. Φ.41/511 ( 2 ) 

Αύξηση συντάξεων του Ταμείου Νομικών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 23, 24 και 27 του Ν. 1558/ 

1985 «Κυβέρνηση και Κυβερνητικά όργανα» (ΦΕΚ 137Α) 
και Π.Δ. 437/85 «Καθορισμός και ανακατανομή των αρμο¬ 
διοτήτων των Υπουργείων» (ΦΕΚ 157 Α). 

2. Το Π.Δ/γμα 455/93 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ 189 Α) και την 
2024/26.10.93 απόφαση του Πρωθυπουργού «Ανάθεση 
αρμοδιοτήτων στον Υφυπουργό Υγείας, Πρόνοιας και Κοι¬ 
νωνικών Ασφαλίσεων Φοίβο Ιωαννίδη» (ΦΕΚ 833 Β'). 

3. Το Π.Δ/γμα 213/92 «Οργανισμός της Γενικής Γραμ¬ 
ματείας Κοινωνικών Ασφαλίσεων» (ΦΕΚ 102 Α). 

4. Τις διατάξεις της παρ. 8α του άρθρου 1 του Ν. 2042/ 
1992 «Αύξηση των συντάξεων και άλλες ασφαλιστικές 
διατάξεις» (ΦΕΚ 75 Α). 

5. Τις διατάξεις του άρθρου 30 του Ν. 1027/80 (49 Α ), 
όπως αυτές ισχύουν μετά την αντικατάσταση και συμπλή¬ 
ρωση τους από τις διατάξεις του άρθρου 7 του Ν. 1275/82 
(ΦΕΚ 100Α) και του άρθρου 43 του Ν. 1469/84 (ΦΕΚ 
11 ΙΑ). 

6. Τις διατάξεις του άρθρου 27 του Ν. 2081/1992 «Ρύθ¬ 
μιση του θεσμού των Επιμελητηρίων, τροοποίηση των δια¬ 
τάξεων του Ν. 1712/1987 για τον εκσυγχρονισμό των 
επαγγελματικών οργανώσεων των εμπόρων, βιοτεχνών 
και λοιπών επαγγελματιών και άλλες διατάξεις» (ΦΕΚ 154 
Α). 


7. Τις διατάξεις του άρθρου 66 του Ν. 2084/92 «Ανα¬ 
μόρφωση της Κοινωνικής Ασφάλισης και άλλες διατάξεις» 
(ΦΕΚ 165 Α) καθώς και την 1992/5.5.94 απόφαση της 
Επιτροπής Τιμών και Εισοδημάτων «Αύξηση των συντά¬ 
ξεων του Ταμείου Νομικών». 

8. Τη γνώμη του Δ.Σ. του Ταμείου Νομικών που διατυ¬ 
πώθηκε κατά την 3685/27.10.93 συνεδρίασή του, απο¬ 
φασίζουμε: 

Αρθρο 1 

Από την 1.12.1993, οι συντάξεις καθώς και τα κατώ- 
τατα όρια των συντάξεων που χορηγεί το Ταμείο Νομικών 
αυξάνονται κατά ποσοστό 10%. 

Αρθρο 2 

Από τις διατάξεις της απόφασης αυτής δεν προκαλείται 
επιβάρυνση στον Κρατικό προϋπολογισμό, προκαλείται 
επιβάρυνση στο Ταμείο Νομικών ύψους 220 εκ. δρχ., η 
οποία θα καλυφθεί από το προυπολογισθέν πλεόνασμα 
έτους 1993 και υπάρχει σχετική πρόβλεψη στον προϋπο¬ 
λογισμό του Ταμείου (Κ.Α. 0611,0617, 0618). Η ετήσια 
επιβάρυνση (έτους 1994), για το Ταμείο Νομικών θα ανέλ- 
θει σε 1.600 εκ. δρχ. περίπου και θα καλυφθεί από το 
προϋπολογισθέν πλεόνασμα του έτους 1994 (Κ.Α. 0611 
0617,0618). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαΐου 1994 

Ο ΥΦΥΠΟΥΡΓΟΣ 

Φ. ΙΩΑΝΝΙΔΗΣ 

-♦- 

Αριθ. 3422.26/02/94 (3) 

Αντικατάσταση και συμπλήρωση διατάξεων των υπουργι¬ 
κών αποφάσεων 3422.26/17/90/17.10.1990 και 
3422.26/3/93/18.2.1993. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Αφού λάβαμε υπόψη: 

1. Τις διατάξεις του άρθρου 1 του Ν.Δ. 3878/58 (ΦΕΚ 
181 Α/58) «περί επιβολής τέλους χρήσεως λιμένος προς 
εκτέλεση λιμενικών έργων». 

2. Τις διατάξεις του άρθρου 2 του Ν.Δ. 158/1969 (ΦΕΚ 
Α 63/69) «Περί τροποποιήσεως και συμπληρώσεως των 
περί Λιμενικών Ταμείων κειμένων διατάξεων και συστά- 
σεως Λιμενικού Ταμείου Χαλκιδικής». 

3. Τις διατάξεις του άρθρου 34 του Ν.Δ. 4544/66 (ΦΕΚ 
185Α/66) «περί διατάξεων αφορωσών το εργατοτεχνικό 
προσωπικό Ο.Λ.Π. και άλλων τινών διατάξεων». 

4. Τις διατάξεις του Π.Δ. 649/79 «περί μεταφοράς εις 
το Υπουργείο Δημοσίων Έργων των αρμοδιοτήτων του 
Υπουργείου Εμπορικής Ναυτιλίας περί εκτελέσεως έργων 
εις τους λιμένας εν γένει και μεταφοράς εις το Υπουργείο 
Εμπορικής Ναυτιλίας των αρμοδιοτήτων του Υπουργείου 
Δημοσίων Έργων «περί εποπτείας, οργάνωσης και λει¬ 
τουργίας των Λιμενικών Ταμείων». 

5. Τις διατάξεις του Ν. 1558/85 (ΦΕΚ 187Α/85) Κυβέρ¬ 
νηση και Κυβερνητικά Όργανα. 

6. Τις διατάξεις του Π.Δ. 79/88 (ΦΕΚ 36Α/88) Περιορι¬ 
σμός συναρμοδιοτήτων του Υπουργού Εθνικής Οικονο¬ 
μίας κατά την έκδοση Διοικητικών Πράξεων. 

7. Τις διατάξεις του Ν. 2042/92 (ΦΕΚ 75Α/92) «Αύξηση 
των συντάξεων και άλλες ασφαλιστικές διατάξεις». 

8. Την 1026431 /268/0006Α/2.3.1994 κοινή απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών». 

9. Τις ειδικές ανάγκες τουριστικής αξιοποίησης - οικο¬ 
νομικής και εμπορικής ανάπτυξης του παραμεθόριου νη¬ 
σιωτικού συμπλέγματος Ν. Δωδεκανήσου. 

10. Ότι από τις διατάξεις αυτής της απόφασης δεν προ- 
καλείται δαπάνη σε βάρος του Κρατικού Προϋπολογισμού 
και των Λιμενικών Ταμείων της Χώρας, αποφασίζουμε: 

1. Η περίπτωση α της παραγράφου 1 της αριθμ. 
3422.26/17/90/17.10.90 (ΦΕΚ696Β/90) κοινής υπουρ¬ 
γικής απόφασης αντικαθίσταται ως εξής: 

«α) Πάγιο τέλος 4.000 δρχ. για κάθε επιβάτη που επιβι¬ 
βάζεται στα πλοία σε οποιοδήποτε Ελληνικό λιμένα εκτός 
των λιμένων του νομού Δωδεκανήσου, με προορισμό λι¬ 
μένα του εξωτερικού χωρών μη μελών της Ε.Ο.Κ., και Κύ¬ 
πρου, ανεξάρτητα από το ύψος της τιμής του εισιτηρίου ή 
αν το πλοίο ταξιδεύει με ολική ναύλωση. Για τους λιμένες 
Δωδεκανήσου το παραπάνω τέλος καθορίζεται στο ποσό 
των 8.000 δρχ. αντίστοιχα». 

2. Στην περίπτωση β της παραγράφου 1 της απόφασης 
αυτής προστίθεται εδάφιο ως εξής: 

«Για την εφαρμογή της απόφασης αυτής σαν κρουα¬ 
ζιέρα νοείται η εκτέλεση πλου από παράλληλα κατα¬ 
σκευασμένα ή διασκευασμένα Ε/Γ - ή Ε/Γ - Ο/Γ πλοία 
διάρκειας τουλάχιστον 12 ωρών στους επιβάτες των 
οποίων εκτός από τη μεταφορά παρέχονται και πρόσθε¬ 
τες υπηρεσίες αναψυχής (διασκέδαση - περιηγήσεις)». 

3. Η παράγραφος 2 της αριθμ. 3422.26/3/93/ 
18.2.1993 κοινής υπουργικής απόφασης (ΦΕΚ 115Β/ 
1993) αντικαθίσταται ως εξής: 

«2. Ορίζεται σαν πόρος του ΝΑΤ ποσοστό 30% πάνω 
στο πάγιο τέλος που προβλέπεται στην παρ. 1 α της αριθμ. 
3422.26/17/90/17.10.90 (ΦΕΚ 696Β/1990) όπως αυτό 
καθορίζεται κάθε φορά». 

4. Η ισχύς της παρούσας αρχίζει μετά 20 ημέρες από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 20 Μαΐου 1994 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΔΗΜ. ΓΕΩΡΓΑΚΟΠΟΥΛΟΣ ΓΕΩΡΓ. ΚΑΤΣΙΦΑΡΑΣ 

-♦- 

Αριθ. ΕΣ 5206 (4) 

Τροποποίηση συστατικής πράξης του Νομικού Προσώπου 

υπό το όνομα «Σχολική Επιτροπή όλων των Σχολείων 

της κοινότητας Διασέλλου» Ν. Αρτας (Νηπιαγωγείο, 

Δημοτικό Σχολείο, Γυμνάσιο, Λύκειο). 

Ο ΝΟΜΑΡΧΗΣ ΑΡΤΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 
(Δ.Κ.Κ.) όπως τροποποιήθηκαν με το άρθρο 11 του Ν. 
2130/93. 

2. Την αριθ. 20/1994 απόφαση του Κοινοτικού Συμβου¬ 


λίου Διασέλλου περί τροποποίησης της συστατικής πρά¬ 
ξης της Σχολικής Επιτροπής, αποφασίζουμε: 

Η παράγραφος 1 της συστατικής πράξης του Νομικού 
Προσώπου με την επωνυμία «Σχολική Επιτροπή όλων των 
Σχολείων της Κοινότητας Διασέλλου» (Νηπιαγωγείο, Δη¬ 
μοτικό Σχολείο, Γυμνάσιο, Λύκειο) αντικαθίσταται ως 
εξής: 

Συστήνουμε στην κοινότητα Διασέλλου του Νομού μας 
ίδιο Νομικό Πρόσωπο με την επωνυμία «Σχολική Επιτροπή 
Γυμνασίου - Λυκείου Διασέλλου». 

Η παραγράφος 3 της συστατικής πράξης του ανωτέρω 
Νομικού Προσώπου αντικαθίσταται ως εξής: 

Το Νομικό Πρόσωπο διοικείται από εννεαμελές (9) Διοι¬ 
κητικό Συμβούλιο αποτελούμενο από: 
α) Τον εκάστοτε Πρόεδρο της Κοινότητας, 
β) Τον εκάστοτε Διευθυντή του Γυμνασίου, 
γ) Τον εκάστοτε Διευθυντή του Λυκείου, 
δ) Τον εκπρόσωπο μαθητικής κοινότητας Γυμνασίου, 
ε) Τον εκπρόσωπο μαθητικής κοινότητας Λυκείου, 
στ) Τον εκπρόσωπο Συλλόγου Γονέων και Κηδεμόνων 
Γ υμνασίου. 

ζ) Τον εκπρόσωπο Συλλόγου Γονέων και Κηδεμόνων 
Λυκείου. 

η) Δύο κοινοτικούς Συμβούλους που θα ορίζονται από 
το Κοιν. Συμβούλιο. 

Κατά τα λοιπά ισχύει η αριθ. ΕΣ 3833/21.3.91 απόφασή 
μας. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού της κοινότητας 
Διασέλλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αρτα, 13 Μαΐου 1994 

Ο Νομάρχης 

ΣΠΥΡΟΣ ΤΥΡΟΔΗΜΟΣ 

-♦- 

Αριθ. ΕΣ. 5207 (5) 

Σύσταση ίδιου Νομικού Προσώπου στην κοινότητα Δια- 
σέλλου Ν. Άρτας με την επωνυμία «Σχολική Επιτροπή 
του Δημοτικού Σχολείου και Νηπιαγωγείου της Κοινό¬ 
τητας Διασέλλου». 

Ο ΝΟΜΑΡΧΗΣ ΑΡΤΑΣ 
Έχοντας υπόψη: 

1. Τις διατάξεις: (α) την παράγρ. 8-15 του άρθρου 5 του 
Ν. 1854/1990 «Για την Ακαδημία Αθηνών και άλλες εκ¬ 
παιδευτικές διατάξεις» (Α’ 110) και (β) του άρθρου 187 
του δημοτικού και κοινοτικού κώδικα (Π.Δ. 323/1989) (Α' 
146). 

2. Την 21/1994 απόφαση του Κοινοτικού Συμβουλίου 
Διασέλλου του Νομού Άρτας για σύσταση σχολικής επι¬ 
τροπής, αποφασίζουμε: 

1. Συνιστούμε στην Κοινότητα Διασέλλου του Νομού 
Άρτας ίδιο Νομικό Πρόσωπο με την επωνυμία «Σχολική 
Επιτροπή Δημοτικού Σχολείου και Νηπιαγωγείου». 

Η συνιστώμενη με την απόφαση αυτή Σχολική Επιτροπή 
διοικείται από 6/μελές Διοικητικό Συμβούλιο, αποτελού¬ 
μενο από: 

α) Τον εκάστοτε Πρόεδρο της Κοινότητας. 




3510 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β) Τον'εκάστοτε Διευθυντή του σχολείου Δημοτικού 
Σχολείου. 

γ) Τον εκάστοτε Διευθυντή του Νηπιαγωγείου, 
δ) Τους εκπροσώπους των Συλλόγων Γονέων και Κηδε¬ 
μόνων. 

ε) Δύο κοινοτικούς Συμβούλους που ορίζονται από το 
Κ.Σ. 

2. Η θητεία του πρώτου Διοικητικού Συμβουλίου της συ- 
νιστωμένης με την απόφαση αυτή Σχολικής Επιτροπής λή¬ 
γει με τη λήξη της δημοτικής και κοινοτικής περιόδου 
1991 - 1994. 

Η θητεία των μελών του Διοικητικού Συμβουλίου ακο¬ 
λουθεί τη δημοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον Αντιπρόεδρο και το Γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμού τους. 

δ) Η εισήγηση προς τη διεύθυνση πρωτοβάθμιας εκπαί¬ 
δευσης για τον εφοδιασμό από τον Οργανισμό Σχολικών 
Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και θρησκευμάτων 
με βιβλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας, 
γ) Κάθε είδους εισφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία. 

6. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόε¬ 
δρο. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της κοινότητας 
Διασέλλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 13 Μαΐου 1994 
Ο Νομάρχης 
ΣΠΥΡΟΣ ΤΥΡΟΔΗΜΟΣ 

-♦- 

Αριθ. 5605 (6) 

Σύσταση Αναπτυξιακού Συνδέσμου 4ης Γεωγραφικής 
Ενότητας Νομού Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Την 63811/26.1.1988 κοινή απόφαση των Υπουρ¬ 


γών Εσωτερικών, Εθνικής Οικονομίας και Περιβάλλοντος, 
Χωροταξίας και Δημοσίων Έργων «Περί προσδιορισμού 
των γεωγρφικών ενοτήτων του Νομού Βοιωτίας» που δη- 
μοσιεύθηκε στο ΦΕΚ 128/3.3.1988 τεύχος Β'. 

2. Τις παρακάτω σύννομες αποφάσεις των Κοινοτήτων 
και του Δήμου Ορχομενού της 4ης Γεωγραφικής Ενότη¬ 
τας. 

α. Την 17/1994 Δημοτικού Συμβουλίου Ορχομενού 
β. Την 6/1994 Κοινοτικού Συμβουλίου Καρυάς 
γ. Την 3/1994 Κοινοτικού Συμβουλίου Διονύσου 
δ. Την 5/1994 Κοινοτικού Συμβουλίου Αγ. Σπυρίδω¬ 
νος 

ε. Την 7/1994 Κοινοτικού Συμβουλίου Αγ. Δημητρίου 
στ. Την 10/1994 Κοινοτικού Συμβουλίου Πύργου 
ζ. Την 6/1994 Κοινοτικού Συμβουλίου Παύλου και 
η. Την 5/1994 Κοινοτικού Συμβουλίου Λουτσίου 

3. Τις διατάξεις των άρθρων 190 έως και 196 του ΔΚΚ 
(Π.Δ. 323/89), αποφασίζουμε: 

1. Συνιστάται Αναπτυξιακός Σύνδεσμος με την επωνυ¬ 
μία «Αναπτυξιακός Σύνδεσμος 4ης Γ εωγραφικής Ενότη¬ 
τας - Νομού Βοιωτίας» μαζί με τους Ο.Τ.Α. της 4ης Γεω¬ 
γραφικής Ενότητας Ν. Βοιωτίας, που συμμερίζονται την 
ως άνω σύσταση. 

2. Σκοπός του Αναπτυξιακού Συνδέσμου είναι: 

α. Η εκπόνηση χωροταξιακού σχεδίου και η μελέτη τοπι¬ 
κού Αναπτυξιακού Προγράμματος της περιοχής. 

β. Η υποβοήθηση των Ο.Τ.Α. του Αναπτυξιακού Συνδέ¬ 
σμου, στην καταγραφή και ιεράρχηση των αναγκών, στην 
αξιολόγηση των αναγκαίων έργων υποδομής και στον προ¬ 
γραμματισμό τους. 

γ. Η δημιουργία ή η επέκταση Τεχνικών Υπηρεσιών και η 
στελέχωση τους με το κατάλληλο επιστημονικό και τε¬ 
χνικό προσωπικό. 

δ. Η μελέτη, κατασκευή, διαχείριση και συντήρηση των 
έργων τεχνικής υποδομής και κοινωνικού εξοπλισμού που 
θα τους αναθέτουν οι ΟΤΑ, με χρηματοδοτήσεις τους και 
από τα Προγράμματα Δημοσίων Επενδύσεων και από τους 
πόρους των προγραμμάτων της Ευρωπαϊκής Ένωσης. 

ε. Η προμήθεια μηχανημάτων και υλικών για την κατα¬ 
σκευή και συντήρηση των έργων. 

στ. Η προστασία του περιβάλλοντος, η αντιπυρική προ¬ 
στασία της περιοχής και η πολιτιστική αναβάθμιση των κα¬ 
τοίκων της Γ εωγραφικής Ενότητας. 

ζ. Η μελέτη, κατασκευή, διαχείριση και συντήρηση συ¬ 
στημάτων ύδρευσης και αποχέτευσης των Ο.Τ.Α. 

η. Η καθαριότητα καθώς και η συλλογή, η αποκομιδή, η 
διάθεση και η επεξεργασία των απορριμμάτων. 

θ. Η προμήθεια και διαχείριση συγκοινωνιακών μέ¬ 
σων. 

ι. Η μέριμνα για την εξασφάλιση γης, για τη βοσκή των 
ζώων των δημοτών και η βελτίωση των βοσκοτόπων. 

3. Έσοδα του Αναπτυξιακού Συνδέσμου είναι: 

α. Ετήσια εισφορά από κάθε ΟΤΑ μέλος ποσοστό 1% 
στο ποσό των τακτικών εσόδων του προηγούμενου έτους, 
β. Πρόσοδοι από την περιουσία του Συνδέσμου, 
γ. Δωρεές επιχορηγήσεις και εισφορές από το Δημόσιο, 
την Ευρωπαϊκή Ένωση, Φυσικά ή Νομικά Πρόσωπα, Ορ¬ 
γανισμούς Δωρεές ομογενών κ.λπ. 

δ. Πρόσοδοι από τους φόρους, τέλη και δικαιώματα που 
επιβάλλονται υπέρ του Συνδέσμου. 

ε. Επιχορήγηση από τους Φορείς του Δημοσίου τομέα, 
άρθρο 1 παρ. 6 του Ν. 1256/1982, για την εκτέλεση έρ- 

γων, την κάλυψη διαφόρων δαπανών και την πληρωμή των 
αποδοχών του προσωπικού του Συνδέσμου. 

4. Έδρα του Αναπτυξιακού Συνδέσμου, ορίζεται ο Δή¬ 
μος Ορχομενού. 

5. Η χρονική διάρκεια του Συνδέσμου ορίζεται σε (10) 
έτη. 

6. Από τις διατάξεις αυτής της απόφασης, προκαλεΐται 
δαπάνη σε βάρος του προϋπολογισμού του Δήμου Ορχο¬ 
μενού, ποσού (1.200.000) δρχ. και το τρέχον οικονομικό 
έτος 1994 και (1.500.000) δρχ. περίπου για καθένα από 
τα επόμενα οικονομικά έτη, της κοινότητας Διονύσου 
(120.000) δρχ. για το έτος 1994 και (150.000) δρχ. για κα¬ 
θένα από τα επόμενα οικονομικά έτη, της Κοινότητας 
Αγίου Σπυρίδωνα (120.000) δρχ. για το έτος 1994 και 
(150.000) δρχ. για καθένα απότα επόμενα οικονομικά 
έτη, της Κοινότητας Αγ. Δημητρίου (350.000) δρχ. για το 
έτος 1994 και (380.00) δρχ. για το καθένα από τα επό¬ 
μενα οικονομικά έτη, της Κοινότητας Πύργου (90.000) 
δρχ. για το έτος 1994 και (100.000) δρχ. για καθένα από 
τα επόμενα οικονομικά έτη, και των κοινοτήτων Παύλου 
και Λουτσίου (120.000) δρχ. για το έτος 1994 και 
(150.000) δρχ. για καθένα από τα επόμενα οικονομικά 
έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 4 Μαΐου 1994 

Ο Νομάρχης 
ΣΠΥΡΙΔΩΝ ΚΟΤΣΙΑΣ 

-♦- 

Αριθ. 3874 (7) 

Διενέργεια υποχρεωτικού αναδασμού περιοχής Γραμμέ¬ 
νης και Λυχνού Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του άρθρου 6 του Ν. 674/1977 «περί 
αναδασμού της γης...» σε συνδυασμό με τις διατάξεις του 
άρθρου 5 περ. β' του αυτού νομοθετήματος. 

2. Την αριθ. 130893/51/20.10.1988 απόφαση του 
Υπουργού Γεωργίας με την οποία εγκρίθηκε η οριστική 
μελέτη του αρδευτικού δικτύου Βίστριζας. 

3. Το αριθ. 2367/8.4.1994 έγγραφο της Δ/νσης Εγ¬ 
γείων Βελτιώσεων, με το οποίο προτείνεται η διενέργεια 
υποχρεωτικού αναδασμού σε τμήματα των περιοχών των 
Κοινοτήτων Γραμμένης και Λυχνού, επειδή περιλαμβάνο¬ 
νται στο (συνημμένο στο άνω έγγραφο) σχεδιάγραμμα, 
από Νοεμβρίου 1984, προμελέτης και οριστικής μελέτης 
του αρδευτικού έργου Βίστριζας. 

4. Την από 20.4.1994 εισήγηση της Δ/νσης Γεωργίας 
Φθιώτιδας, αποφασίζουμε: 

Να γίνει υποχρεωτικός αναδασμός στην περιοχή των 
κοινοτήτων Γ ραμμένης και Λυχνού, έκτασης κατ’ αντιστοι¬ 
χία πεντακοσίων (500) και χιλίων (1.000) περίπου στρεμ¬ 
μάτων, όπως αυτή (η έκταση) σημειώνεται στο από Νοεμ¬ 
βρίου 1984 σχεδιάγραμμα της προμελέτης και οριστικής 
μελέτης του αρδευτικού έργου Βίστριζας, το οποίο επισυ¬ 
νάπτεται στην παρούσα και το οποίο αποτελεί αναπόσπα¬ 
στο μέρος αυτής. 


Η παρούσα να δημοσιευθεί στην Εφημερίδα της Κυβερ¬ 
νήσεως. 

Λαμία, 6 Μαΐου 1994 
Ο Νομάρχης 
ΧΡΗΣΤΟΣ ΘΕΟΔΩΡΟΥ 

-♦- 

Αριθ. 6425 (8) 

Τροποποίηση σύστασης Σχολικής Επιτροπής Κοινότητας 
Πετραλώνων Ν. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 5 του Ν. 1894/90 και 31 Ν. 
2009/92 «περί σχολικής περιουσίας και λειτουργίας σχο¬ 
λείων». 

2. Τις διατάξεις του Π.Δ. 323/89. 

3. Τις διατάξεις του Ν. 2158/93 (άρθρ. 8 παρ. 8). 

4. Την αριθμ. 959/1984 απόφαση Νομάρχη όπως τρο¬ 
ποποιήθηκε με την 15790/89 όμοια «περί μεταβίβασης 
αρμοδιοτήτων Νομάρχη». 

5. Την αριθμ. 3630/91 απόφ. Νομάρχη περί σύστασης 
Σχολικής Επιτροπής με την επωνυμία «Σχολική Επιτροπή 
Α/θμιας Εκπαίδευσης Πετραλώνων». 

6. Την αριθμ. 13/94 απόφαση της Κοινότητας με την 
οποία τροποποιεί την 20/91 απόφασή της και ορίζει ως 
Πρόεδρο της Σχολικής Επιτροπής τον Διευθυντή του Δη¬ 
μοτικού Σχολείου Πετραλώνων, αποφασίζουμε: 

Τροποποιούμε την αριθμ. 3630/91 απόφασή μας όσον 
αφορά την 3η παράγραφο αυτής και ορίζουμε τα μέλη της 
Σχολικής Επιτροπής ως εξής: 

3. Το Νομικό Πρόσωπο διοικείται από δμελές Διοικητικό 
Συμβούλιο αποτελούμενο από: 
α. Το Δ/ντή του Δημοτικού Σχολείου ως Πρόεδρο, 
β. Δύο (2) κοινοτικούς Συμβούλους, 
γ. Ένα (1) εκπρόσωπο του Συλλόγου Γονέων και Κηδε¬ 
μόνων. 

δ. Ένα (1) δημότη. 

Από τις διατάξεις της απόφασης αυτής δεν προκαλείται 
δαπάνη σε βάρος της Κοινότητας. 

Κατά τα λοιπά ισχύει η προηγούμενη απόφασή μας 
3630/91. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 13 Μαΐου 1994 

Με εντολή Νομάρχη 
Ο Διευθυντής 
Δ. ΠΡΙΤΣΑΣ 

- 4 -- 

Αριθ. 6577 (9) 

Τροποποίηση σύστασης Σχολικής Επιτροπής Κοινότητας 
Φλογητών Ν. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 5 του Ν. 1894/90 και 31 Ν. 
2009/92 «περί σχολικής περιουσίας και λειτουργίας σχο¬ 
λείων». 

2. Τις διατάξεις του Π.Δ. 323/89. 

3. Τις διατάξεις του Ν. 2158/93 (άρθρ. 8 παρ. 8). 

4. Την αριθμ. 959/1984 απόφαση Νομάρχη όπως τρο¬ 
ποποιήθηκε με την 15790/89 όμοια «περί μεταβίβασης 
αρμοδιοτήτων Νομάρχη». 

5. Την αριθμ. 12158/89 απόφ. Νομάρχη περί σύστασης 
Σχολικής Επιτροπής με την επωνυμία «Σχολική Επιτροπή 
Δημοτικού και Νηπιαγωγείου». 

6. Την αριθμ. 9/94 απόφαση της Κοινότητας με την 
οποία τροποποιεί την 65/89 απόφασή της και ορίζει ως 
Πρόεδρο της Σχολικής Επιτροπής τον Δ/ντη του Δημ. Σχο¬ 
λείου Φλογητών, αποφασίζουμε: 

Τροποποιούμε την αριθμ. 12158/89 απόφασή μας όσον 
αφορά την 3η παράγραφο αυτής και ορίζουμε τα μέλη της 
Σχολικής Επιτροπής ως εξής: 

3. Το Νομικό Πρόσωπο διοικείται από 7μελές Διοικητικό 
Συμβούλιο αποτελούμενο από: 

α. Το Δ/ντή του Δημοτικού Σχολείου Φλογητών ως Πρό¬ 
εδρο. 

β. Τον Αντιπρόεδρο της Κοινότητας. 

γ. Δύο (2) Κοινοτικούς Συμβούλους. 

δ. Το Δ/ντή του Νηπιαγωγείου. 

ε. Ένα (1) εκπρόσωπο του Συλλόγου Γονέων και Κηδε¬ 
μόνων Δημ. Σχολείου Νηπιαγωγείου. 

ε. Ένα (1) εκπρόσωπο του Συλλόγου Γονέων και Κηδε¬ 
μόνων Νηπιαγωγείου. 

στ. Από τις διατάξεις της απόφασης αυτής δεν προκα- 
λείται δαπάνη σε βάρος της Κοινότητας. 

Κατά τα λοιπά ισχύει η προηγούμενη απόφασή μας 
12158/89. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 13 Μαΐου 1994 

Με εντολή Νομάρχη 
Ο Διευθυντής 
Δ. ΠΡΙΤΣΑΣ 

-4- 

Αριθ. 56 (10) 

Τροποποίηση Κανονισμού Εξετάσεων του Σώματος Ορ¬ 
κωτών Ελεγκτών. 

ΕΠΟΠΤΙΚΟ ΣΥΜΒΟΥΛΙΟ 
Έχοντας υπόψη: 

α) Το άρθρο 11 παρ. 1 του Π.Δ. 226/92 (ΦΕΚ Α' 120), 
και το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, ούτε του Σώματος Ορκωτών Ελεγκτών, αποφα¬ 
σίζει: 

Την τροποποίηση του Κανονισμού Εξετάσεων του Σώ¬ 
ματος Ορκωτών Ελεγκτών (ΦΕΚ 824/Β78.10.93) ως 
εξής: 

Απαλείφεται από την παρ. 3 του Κανονισμού Εξετά¬ 
σεων η κάτωθι παράγραφος: 

«Ειδικότερα οι προφορικές εξετάσεις της ενότητας Δ' 
οργανώνονται 3 φορές κάθε έτος, την 1 η εργάσιμη ημέρα 
(και αν παρίσταται ανάγκη τις επόμενες ημέρες) των μη¬ 
νών Απριλίου, Σεπτεμβρίου και Νοεμβρίου σε χρόνο και 
τόπο που ορίζεται για κάθε εξεταζόμενο». 

Επίσης, απαλείφεται από την παρ. 4 η κάτωθι παράγρα¬ 
φος: 

«Ειδικά για τις εξεταστικές περιόδους της Ενότητας Δ' 
των μηνών Απριλίου και Σεπτεμβρίου, τελευταία ημέρα 
υποβολής δηλώσεων συμμετοχής στις εξετάσεις ορίζεται 
η 31η Ιανουάριου και η 30η Ιουνίου, αντίστοιχα». 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 1994 
Ο Πρόεδρος 

ΠΕΤΡΟΣ ΔΗΜΗΤΡΑΚΟΠΟΥΛΟΣ 
-♦- 

Αριθ. 5 ( 11 ) 

Συγκρότηση - σύσταση τριμελούς Επιτροπής για επανα- 
πρόσληψη απολυθέντων σύμφωνα με το Ν. 2190/94 
στο ΚΠΣ Αλιστράτης Σερρών. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΚΠΣ ΑΛΙΣΤΡΑΤΗΣ 
Έχοντας υπόψη: 

Την εισήγηση της Δ/ντριας, τις με αριθμ. 328/ 
10.12.93, 98/18.3.94 και 112/28.3.94 αιτήσεις της μα¬ 
ρίας Ζουρνατζή του Κων/νου, πρώην υπαλλήλου του Κρα¬ 
τικού Παιδικού Σταθμού Αλιστράτης Σερρών για την επα- 
ναπρόσληψή της, του Ν. 2190/94 (τ.Α') 28/3.3.94 με το 
οποίο πρέπει να συγκροτηθεί - συσταθεί τριμελής Επι¬ 
τροπή για την επαναπρόσληψη απολυθέντων σύμφωνα με 
το άρθ. 25 του Ν. 2190/94 καθώς και το με αριθμ. έγ¬ 
γραφο του Εργατικού Κέντρου Σερρών 128/12.4.94 συ¬ 
γκροτεί - συστήνει τριμελή Επιτροπή ως εξής για τον Κρα¬ 
τικό Παιδικό Σταθμό Αλιστράτης Σερρών. 

1) Πρόεδρος Διοικητικού Συμβουλίου του ΚΠΣ Αλιστρά- 
της, ως μέλος. 

2) Ελεγκτής Διοικητικού Συμβουλίου του ΚΠΣ Αλιστρά- 
της, ως μέλος. 

3) Εκπρόσωπος Εργατικού Κέντρου Ν. Σερρών, ως μέ¬ 
λος. 

Από τις διατάξεις της παρούσας απόφασης δεν προκα- 
λείται επιπλέον δαπάνη σε βάρος του προϋπολογισμού 
του Κρατικού Παιδικού Σταθμού Αλιστράτης Σερρών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλιστράτη, 23 Μαρτίου 1994 
Ο Πρόεδρος 

ΚΩΝ/ΝΟΣ ΚΑΨΗΜΑΔΗΣ 
-♦- 

Αριθ. 1801 ( 12 ) 

Συγκρότηση τριμελούς Επιτροπής Ν. 2190/94 στο Ν.Γ. 
Νοσ/μείο Σύρου «Βαρδάκειο και Πρώιο». 

Η ΠΡΟΕΔΡΟΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 

Με την 3/1.4.94 Πράξη της Προέδρου του Διοικητικού 
Συμβουλίου του Νοσοκομείου και έχοντας υπόψη: 

α. Τις διατάξεις της παρ. 3 του άρθρου 25 του Ν. 
2190/94 και 

β. Το υπ’ αριθμ. 194/17.3.94 έγγραφο της Π.Ο.Ε.- 
Δ.Η.Ν., συγκροτούμε: 

Τριμελή Επιτροπή αποτελούμενη από: 

1. Ένα μόνιμο υπάλληλο του Κλάδου ΠΕ Διοικητικού - 
Λογιστικού με βαθμό «Γραμματέα Α'». 

2. Ένα μόνιμο υπάλληλο του Κλάδου ΔΕ Διοικητικού - 
Λογιστικού με βαθμό «Γραφέα Α'». 

3. Ένα μόνιμο υπάλληλο του Κλάδου ΔΕ Διοικητικού - 
Λογιστικού με βαθμό «Γραφέα Α'», ως εκπρόσωπο της οι¬ 
κείας συνδικαλιστικής οργάνωσης, προκειμένου να εξετά¬ 
σει αιτήσεις - προσφυγές κατά το άρθρο 25 του Ν. 2190/ 
94. 

Από τις διατάξεις της παρούσας, δεν προκύπτει επι- 

πλέον δαπάνη σε βάρος του προϋπολογισμού του Νοσο¬ 
κομείου. 

Η παρούσα να δημοσιευθεΐ στην Εφημερίδα της Κυβερ- 
νήσεως. 

Σύρος, 1 Απριλίου 1994 
Η Πρόεδρος 

ΝΙΚΗΦΟΡΟΥΛΑ ΓΕΡΑΓΑΛΑ 


Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 
Κ. ΓΕΩΡΓΟΥΤΣΑΚΟΣ 

* Αναδημοσιεύεται, επειδή δημοσιεύθηκε εσφαλμένα στο ΦΕΚ 
361/17.5.1994 (τ.Β ). 

-♦- 


-♦- 

Αριθ. ΕΚ. 156 (13) 

Παροχή εγκρίσεως για την αύξηση του μετοχικού κεφα¬ 
λαίου της «ΙΟΝΙΚΗ ΕΠΕΝΔΥΣΕΩΝ» με δικαίωμα προτί- 
μησης υπέρ των παλαιών μετόχων και τροποποίοηση 
του άρθρου 5 του καταστατικού της.* 

(Απόφαση της 8ης/12.4.1994, συνεδριάσεως του Δ.Σ. 
της Επιτροπής Κεφαλαιαγοράς) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τις διατάξεις του Κ.Ν. 2190/1920 «Περί Ανωνύμων 
Εταιρειών», όπως τροποποιήθηκε, συμπληρώθηκε και 
ισχύει σήμερα. 

2. Τις διατάξεις του Ν. 1969/1991 «Εταιρείες Επενδύ¬ 
σεων Χαρτοφυλακίου, Αμοιβαία Κεφάλαια, διατάξεις εκ¬ 
συγχρονισμού και εξυγιάνσεως της Κεφαλαιαγοράς και 
άλλες διατάξεις», όπως τροποποιήθηκε και ισχύει σήμερα. 

3. Την από 23.3.1994 αίτηση εταιρείας. 

4. Αντίγραφο πρακτικού συνεδριάσεων της Γ.Σ. της 
εταιρείας της 11.3.1994 για την αύξηση του μετοχικού 
της κεφαλαίου. 

5. Το εγκεκριμένο από το Δ.Σ. του Χρηματιστηρίου 
Αξιών Αθηνών Ενημερωτικό Δελτίο και το απόσπασμα 
πρακτικού της από 7.4.1994 συνεδρίασης του Δ Σ του 
Χ.Α.Α. 

6. Σχετική εισήγηση του Ε. Ξανθάκη, αποφασίζει ομό¬ 
φωνα: 

Εγκρίνει την τροποποίηση του άρθρου 5 του καταστατι¬ 
κού και την αύξηση του μετοχικού κεφαλαίου της εται¬ 
ρείας «ΙΟΝΙΚΗ ΕΠΕΝΔΥΣΕΩΝ Α.Ε.Ε.Χ.» με δικαίωμα 
προτίμησης υπέρ των παλαιών μετόχων, ως εξής: 

(α) Κατά δρχ. 375.000.000 με έκδοση 750.000 κοινών 
ανωνύμων μετοχών, ονομαστικής αξίας δρχ. 500 και τιμής 
διάθεσης δρχ. 1.100 ανά μετοχή. Οι νέες μετοχές θα δια¬ 
τεθούν με αναλογία 3 νέων στις 10 παλαιές. 

(β) Κατά δρχ. 125.000.000 με κεφαλαιοποίηση ισόπο¬ 
σου τμήματος από το αποθεματικό υπέρ το άρτιο και με 
έκδοση 250.000 κοινών ανωνύμων μετοχών, οι οποίες θα 
διατεθούν δωρεάν με αναλογία 1 νέας στις 10 παλαιές. 


ΔΙΟΡΘΩΣΕΙΣ ΣΦΑΛΜΑΤΩΝ 


(14) 

Στην υπουργική απόφαση αριθμ. 212/2/504/5.4.1994 
«Αύξηση εφάπαξ βοηθήματος (τακτικής χορηγίας) του Τα¬ 
μείου Προνοίας Εργοληπτών Δημοσίων Έργων» που δη¬ 
μοσιεύθηκε στο ΦΕΚ 269/14.4.1994 (τ.Β ) επέρχεται η 
παρακάτω διόρθωση σφάλματος: 

Στη σελίδα 2404 στη δεξιά στήλη και στην πρώτη σειρά 
διαγράφεται η λέξη «..δεν...». 

(Από το Υπ. Υγείας, Πρόνοιας και Κοιν. Ασφαλίσεων) 

-♦- 


(15) 

Στην Φ. 12.1 /Β3/1005 απόφαση του Υπουργού Εθνικής 
Παιδείας και θρησκευμάτων, που δημοσιεύθηκε στο ΦΕΚ 
267/14.4.1994 (τ.Β ) και αφορά κοστολόγηση δωρεάν 
συγγραμμάτων στους φοιτητές Α.Ε.Ι. για το έτος 1993 - 
1994, επιφέρεται η πιο κάτω διόρθωση: 

Στη σελίδα 2389 από τα λανθασμένα: 

1) ΑΕΣΨΗΥΛΙ 
ΤΡΑΓΟΔΙΑΕ 

2) ΗΕΣΙΟΔΙ ΨΑΡΜΙΝΑ 
στα σωστά: 

1) ΑΕ80ΗΥϋ 
ΤΡΑΘΟϋΙΑΕ 

2) ΗΕδΙΟϋί ΟΑΒΜΙΝΑ 

(Από το Εθνικό Τυπογραφείο) 
-♦- 


(16) 

Στην ΟΙΚ/ΤΒ/ΦΑΒΜ 549/182/29.3.94 απόφαση Νο¬ 
μάρχη Τρικάλων, που δημοσιεύθηκε στο ΦΕΚ 261/1994 
( τ ·Β). γίνεται η παρακάτω διόρθωση σφάλματος: 

Γραμμή 27 αντί του εσφαλμένου: 
ε X = + 60500 Ψ = - 1020 
τίθεται το ορθό 

Ε X = + 6050 Ψ = - 1020 

(Από τη Νομαρχία Τρικάλων) 

ΕΘΝΙΚΟ Τ ΥΠΟΓΡΑΦΕ ΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕίΕΧ 

22.3211 ΥΡΕΤΟΡ 

λειτουργούν καθημερινά από 8.00" έιως 13.00" 

ΡΑΧ 

5234312 


ΧΡΗΣΙΜΕΣ Π ΛΗΡΟ Φ ΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' Δρχ. 

15.000 

β) 

» 

» 

» 

Β 

» 

30.000 

Υ) 

» 

» 

» 

Γ 

» 

10.000 

δ) 

» 

» 

» 

Δ' 

» 

30.000 

ε) 

» 

» 

» 

Αναπτυξιακών Πράξεων 

» 

20.000 

στ) 

» 

» 

» 

Ν.Π.Δ.Δ. 

» 

10.000 

ζ) 

» 

» 

» 

ΠΑΡΑΡΤΗΜΑ 

» 

5.000 

π) 

» 

» 

» 

Δελτ. Εμπ.& Βιομ. Ιδ. 

» 

10.000 

θ) 

» 

» 

» 

Αν. Ειδικού Δικαστηρίου 

» 

3.000 

ι) 

» 

» 

» 

Α.Ε. & Ε.Π.Ε. 

» 

200.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 


Κωδικός αριθ. κατάθεσης στο Δημόοιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















